Vigantas Giedraitis

Vigantas Giedraitis (g. 1951 m. gegužės 8 d. Buitūnuose, Utenos rajonas) – pedagogas, Lietuvos ir Neringos politinis bei visuomenės veikėjas.

 Biografija 
1962 m. baigė Buitūnų pradžios, 1966 m. Kuktiškių aštuonmetę, 1969 m. Saldutiškio vidurinę mokyklas. 1974 m. baigė Vilniaus pedagoginį institutą, geografijos ir kūno kultūros mokytojas.

1974–1978 m. Antazavės internatinės mokyklos mokytojas. 1979–1989 m. Nidos vidurinės mokyklos mokytojas, 1989–1990 m. SSD „Žalgiris“ Neringos miesto būriavimo mokyklos direktorius. 1990–1997 m. Nidos vidurinės mokyklos direktorius. 1997–2000 m. Neringos miesto savivaldybės administracijos Švietimo, kultūros ir sporto skyriaus vedėjas, Klaipėdos apskrities švietimo tarybos narys. 2000–2004 m. ir 2011–2015 m. Neringos savivaldybės mero pavaduotojas, 2004–2011 m. Neringos savivaldybės meras.

1993–2000 m. Tėvynės sąjungos narys, 2000–2006 m. Darbo partijos, 2010 m. Lietuvos socialdemokratų partijos Neringos skyriaus narys.

1990–1995 m. Neringos miesto tarybos deputatas, nuo 1995 m. Neringos savivaldybės tarybos narys.2011 m. Lietuvos savivaldybių tarybų rinkimai

Žmona – Svetlana, vaikai – Egidijus, Erika.

 Šaltiniai 

Kategorija:Neringos merai
Kategorija:Lietuvos pedagogai
Kategorija:Lietuvos buriuotojai
Kategorija:Lietuvos mokyklų direktoriai